VIRKAMIESTUOMIOISTUIMEN MÄÄRÄYS (kolmas jaosto)
1 päivänä heinäkuuta 2009
Asia F-6/07 DEP
Risto Suvikas
vastaan
Euroopan unionin neuvosto
Henkilöstö – Oikeudenkäyntimenettely – Oikeudenkäyntikulujen vahvistaminen
Aihe: Kanne, jossa Suvikas on vaatinut asian F‑6/07, Suvikas vastaan neuvosto (tuomio 8.5.2008, Kok. H., s. I‑A‑1‑0000 ja II‑A‑1‑0000),
oikeudenkäyntikulujen vahvistamista.
Ratkaisu: Kantajalle korvattaviksi tulevien oikeudenkäyntikulujen määräksi asiassa F‑6/07, Suvikas vastaan neuvosto, vahvistetaan 11 640 euroa.
Tiivistelmä
1.      Oikeudenkäyntimenettely – Oikeudenkäyntikulut – Vahvistaminen – Huomioon otettavat seikat – Avustajan työmäärän laajuus
(ensimmäisen oikeusasteen tuomioistuimen työjärjestyksen 91 artiklan b alakohta; virkamiestuomioistuimen työjärjestyksen 122
artikla)
2.      Oikeudenkäyntimenettely – Oikeudenkäyntikulut – Vahvistaminen – Korvattaviksi tulevat oikeudenkäyntikulut – Toimisto- ja tietoliikennekulut
(ensimmäisen oikeusasteen tuomioistuimen työjärjestyksen 91 artiklan b alakohta; virkamiestuomioistuimen työjärjestyksen 122
artikla)
1.      Kun korvattaviksi tulevien oikeudenkäyntikulujen määrää vahvistettaessa on arvioitava virkamiestuomioistuimessa käytävän oikeudenkäynnin
asianosaisen avustajan työmäärän laajuutta, yhteisöjen tuomioistuinten on otettava huomioon tämän oikeudenkäynnin kannalta
objektiivisesti välttämättöminä pidettävien työtuntien kokonaismäärä. Koska kirjelmien suppeus voi yhtä lailla kuvastaa niiden
laatijan kykyä asian tiivistämiseen, mikä säästää tuomioistuimen ja vastapuolen aikaa, kuin olla merkki nopeasta työstä, kirjelmien
pituuden ei lähtökohtaisesti ole katsottava väistämättä merkitsevän sitä, että asia edellyttää objektiivisesti tarkasteltuna
suurta työmäärää.
(ks. 24 ja 26 kohta)
Viittaukset:
Ensimmäisen oikeusasteen tuomioistuin: asia T‑290/94 DEP, Kaysersberg v. komissio, 30.10.1998 (Kok., s. II‑4105, 20 kohta)
ja asia T‑171/00 DEP, Spruyt v. komissio, 20.11.2002 (Kok. H., s. I‑A‑225 ja II‑1127, 29 kohta)
Virkamiestuomioistuin: asia F‑100/05 DEP, Chatziioannidou v. komissio, 16.5.2007 (Kok. H., s. I-A-1-0000 ja II-A-1-0000, 24
kohta)
2.      Ilman asianmukaisen tietojärjestelmän käyttöä asianajotoimiston on lähes mahdotonta perustella kustakin asiasta aiheutuneiden
toimisto- ja tietoliikennekulujen osuutta asianajotoimiston eri toimintakuluista. Näin ollen silloin, kun tiettyyn asiaan
kohdistuvien eri toimintakulujen ei voida katsoa sisältyvän asianajopalkkioon, korvattavaksi tulevien oikeudenkäyntikulujen
määrää arvioitaessa voi olla kohtuullista vahvistaa niiden määrä kiinteästi.
(ks. 38 kohta)